Կլաուս Ալոֆս

**Կլաուս Ալոֆս** (; ), գերմանացի ֆուտբոլիստ, հարձակվող։ Նա ունի կրտսեր եղբայր՝ Թոմասը, ով նույնպես ֆուտբոլիստ էր։

## Ակումբային կարիերա
Ալոֆսը պրոֆեսիոնալ կարիերան սկսել է 1975 թվականին «Ֆորտունայում»։ Նա հանդես է եկել հարձակվողական ոճի կիսապաշտպանի դիրքում և անցկացրել է մոտ 100 հանդիպում՝ ակումբին օգնելով երկու անգամ անընդմեջ նվաճել Գերմանիայի գավաթը։ 1978/79 մրցաշրջանում Ալոֆսը դարձավ Բունդեսլիգայի լավագույն ռմբարկուն, ինչպես նաև չորս գոլ խփեց Գավաթակիրների գավաթի ութ խաղերում, որում նրա թիմը հասավ եզրափակիչ, որտեղ զիջեց «Բարսելոնային»։

1981 թվականին Ալոֆսը տեղափոխվեց «Քյոլն», որտեղ շարունակեց կանոնավոր գոլեր խփել։ 1985/86 մրցաշրջանում նա 7 գոլ է խփել երկրի առաջնությունում և 9 անգամ աչքի է ընկել ՈՒԵՖԱ-ի գավաթում։ Եվրագավաթի այս խաղարկությունում «Քյոլնը» հասավ եզրափակիչ, որտեղ պարտվեց Մադրիդի «Ռեալին»։ Հաջորդ մրցաշրջանում Ալոֆսը խաղացել է եղբոր՝ Թոմասի հետ, իսկ հետո երեք տարով լքել է Գերմանիայի առաջնությունը՝ մեկնելով Մարսելի «Օլիմպիկ»։

Ալոֆսը կարիերան ավարտել է Բրեմենի «Վերդերում» անցկացրած երեք մրցաշրջաններից հետո։ Գավաթակիրների գավաթի 1991/92 մրցաշրջանում նա եզրափակչում գոլ է խփել «Մոնակոյին», ինչի շնորհիվ իր ակումբը հաղթել է մրցաշարում։ 1993 թվականին 36-ամյա Ալոֆսն ավարտել է խաղային կարիերան, որի ընթացքում Գերմանիայի և Ֆրանսիայի առաջնություններում անցկացրել է 515 հանդիպում և դարձել 211 գոլի հեղինակ։

## Կարիերան հավաքականում
Ալոֆսը Գերմանիայի ազգային հավաքականի կազմում մասնակցել է 56 հանդիպման և դարձել 17 գոլի հեղինակ։ Հավաքականում նրա նորամուտը տեղի է ունեցել 1978 թվականի հոկտեմբերի 11-ին Պրահայում Չեխոսլովակիայի թիմի հետ խաղում, որը գերմանացիները հաղթել են 4:3 հաշվով։

Ալոֆսը դարձավ 1980-ի Եվրոպայի առաջնության լավագույն ռմբարկուն, որտեղ նա երեք գոլ խփեց, բոլորը Հոլանդիայի հավաքականի դեմ խմբային մրցաշարի խաղում։ Գերմանիայի հավաքականը հաղթեց այդ առաջնությունում։ Ալոֆսը խաղացել է նաև 1984 թվականի Եվրոպայի առաջնությունում և 1986 թվականի աշխարհի առաջնությունում։ 1986 թվականին Գերմանիայի հավաքականը հասավ մրցաշարի եզրափակիչ։ Ազգային հավաքականի կազմում վերջին հանդիպումը Ալոֆսը անցկացրել է 1988 թվականի մարտի 31-ին Շվեդիայի հավաքականի հետ ընկերական խաղում, որում աչքի է ընկել խփած գոլով։

## Որպես մարզիչ և ֆունկցիոներ
1998-1999 թվականներին Ալոֆսը ժամանակավորապես կատարել է «Ֆորտունայի» գլխավոր մենեջերի և մարզչի պարտականությունները։ 1999 թվականին ստացել է «Վերդերի» մարզական տնօրենի պաշտոնը, որտեղ աշխատել է 13 տարի։ 2012 թվականի նոյեմբերին տեղափոխվել է նմանատիպ պաշտոնի «Վոլֆսբուրգում», որը լքել է 2016 թվականի դեկտեմբերին։

## Ձեռքբերումներ
### Թիմային

;«Ֆորտունա»
* Գերմանիայի գավաթակիր՝ 1978/79, 1979/80
* Գավաթակիրների գավաթի եզրափակչի մասնակից՝ 1978/79

;
;«Քյոլն»
* Գերմանիայի գավաթակիր՝ 1982/83
* ՈՒԵՖԱ-ի գավաթի եզրափակչի մասնակից՝ 1985/86

;
;«Օլիմպիկ Մարսել»
* Ֆրանսիայի չեմպիոն՝ 1988/89
* Ֆրանսիայի գավաթակիր՝ 1988/89

;
;«Վերդեր»
* Գերմանիայի չեմպիոն՝ 1992/93
* Գերմանիայի գավաթակիր՝ 1990/91
* Գավաթակիրների գավաթի հաղթող՝ 1991/92

;
;Գերմանիայի հավաքական
* Եվրոպայի չեմպիոն՝ 1980
* Աշխարհի առաջնության եզրափակչի մասնակից՝ 1986

### Անձնական
* Եվրոպայի առաջնության լավագույն ռմբարկու՝ 1980 (3 գոլ)
* Գերմանիայի առաջնության լավագույն ռմբարկու՝ 1978/79, 1984/85
* ՈՒԵՖԱ-ի գավաթի լավագույն ռմբարկու՝ 1985/86

## Ելույթների վիճակագրություն

## Ծանոթագրություններ

## Արտաքին հղումներ

* Статистика на Fussballdaten 
* Статистика на Weltfussball 
* Статистика на National-football-teams.com 
* Статистика игрока на Transfermarkt 
* Статистика тренера на Transfermarkt 
 
Կատեգորիա:Բորդոյի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի ֆուտբոլային մարզիչներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Քյոլնի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆորտունա Դյուսելդորֆի ֆուտբոլիստներ
Կատեգորիա:Ֆուտբոլի Եվրոպայի չեմպիոններ